पाएं अपने शहर की ताज़ा ख़बरें और फ्री ई-पेपरडाउनलोड करें
गाइडलाइन की अनदेखी कर खुलीं तीन दर्जन दुकानों को प्रशासन ने सील कर दिया। सनद रहे कि सरकार में कोरोना संक्रमण की चेन तोड़ने के लिए संपूर्ण लॉकडाउन की घोषणा की गयी है। फिर भी कुछ लोग गाइडलाइन का पालन करने में कुछ रुचि नहीं दिखा रहे हैं और कोरोना संक्रमण के खिलाफ जाकर दुकान संचालित कर रहे हैं। इन सबपर प्रशासन की पैनी नजर है। थानाध्यक्ष प्रवीण कुमार प्रभाकर, अंचलाधिकारी गौरव प्रकाश और प्रखंड विकास पदाधिकारी अशोक कुमार ने संयुक्त टीम बनाकर और ऐसे लोगों पर नजर रखना शुरू किया। इसी क्रम में शुक्रवार की सुबह लॉक डाउन की छूट की अवधि खत्म होने के बाद भी उक्त दुकानदार दुकान संचालन कर रहे थे। इससे वहां भीड़ हो गयी थी। देखते ही देखते करीब तीन दर्जन दुकानों को सील कर दिया गया। सील की गयी दुकान अगले आदेश के बाद ही खुलेंगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn